=== Terrænforhold ===
[[Fil:Nigeria Topography.png|thumb|left|Nigerias topografi.]]
Landet består af højland mod grænsen til [[Cameroun]] og i de centrale, indre dele af landet [[Josplateauet]]. Langs kysten strækker sig et fladt sumpområde, som i Nigerdeltaet er 100 km bredt. Inden for sumpområdet ligger en kystslette (op til 300 meter over havet), som gradvis hæver sig indad i landet. I dalgange fra nordvest kommer floden Niger, og fra øst dets vigtigste biflod, Benue. De mødes omtrent midt i landet og løber som Nedre Niger mod kysten, hvor der er dannet et stort [[Floddelta|delta]]. Landet nord for floderne består af et stor plateau med vidt strakte [[savanne]]r. Her findes de to lavninger ([[Sokoto]] og [[Bornu]]) samt det mægtige Josplateau på cirka 1.200 meter over havet, hvis højeste top er 1.780 meter over havet. [[Jordbund]]en består mest af røde tropiske jorder med lavt [[humus]]indhold. I nordøst sænker landet sig ned mod Tchadsøen.<ref name=SNLgeo/>
Politik Historie Tidligere_riger,_stater,_protektorater,_kolonier_og_lande